
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

145. Σύσταση Αυτοτελούς Τμήματος Ποιότητας και 

Αποδοτικότητας και Τμήματος Διευκόλυνσης Προ- 
σβασιμότητας Ατόμων με Αναπηρία στις Περιφέ¬ 
ρειες της χώρας. 1 

146. Ασκηση προληπτικού ελέγχου επί των δαπανών 

του Δήμου Αιγείρου Νομού Ροδόπης. 2 


147. Επαγγελματικά δικαιώματα των κατόχων διπλώμα¬ 

τος του Οργανισμού Επαγγελματικής Εκπαίδευσης 
& Κατάρτισης (Ο.Ε.Ε.Κ.) επιπέδου Μεταδευτερο- 
βάθμιας Επαγγελματικής Κατάρτισης, της ειδικό¬ 
τητας Τεχνικός Περιελίξεων Ηλεκτρικών Μηχανών 
του Τομέα Ηλεκτρολογίας, των Ινστιτούτων Επαγ¬ 
γελματικής Κατάρτισης (Ι.Ε.Κ.) του ν. 2009/1992... 3 

148. Επαγγελματικά δικαιώματα των κατόχων διπλώ¬ 

ματος του Οργανισμού Επαγγελματικής Εκπαί¬ 
δευσης & Κατάρτισης (Ο.Ε.Ε.Κ.) επιπέδου μετα- 
δευτεροβάθμιας Επαγγελματικής Κατάρτισης, της 
ειδικότητας «Τεχνικός Μηχανημάτων Έργων» του 
τομέα Μηχανολογίας, των Ινστιτούτων Επαγγελ¬ 
ματικής Κατάρτισης (Ι.Ε.Κ.) του ν. 2009/1992. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 145 
Σύσταση Αυτοτελούς Τμήματος Ποιότητας και Αποδοτικό¬ 
τητας και Τμήματος Διευκόλυνσης Προσβασιμότητας 
Ατόμων με Αναπηρία στις Περιφέρειες της χώρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 6 παρ. 2 και του άρθρου 12 παρ. 10 του 
ν. 3230/2004 «Καθιέρωση συστήματος διοίκησης με στό¬ 
χους, μέτρηση της αποδοτικότητας και άλλες διατάξεις» 
(ΦΕΚ 44 Α'). 

β. Του άρθρου 2 παρ. 1 και του άρθρου 20 του ν. 2503/ 
1997 «Διοίκηση, οργάνωση, στελέχωση της Περιφέρειας, 
ρύθμιση θεμάτων για την τοπική αυτοδιοίκηση και άλλες 
διατάξεις» (ΦΕΚ 107 Α'). 

γ. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'). 


27 Ιουλίου 2006 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β'), όπως τροπο¬ 
ποιήθηκε με την υπ’ αριθμ. 5733/ΔΙΟΕ 179/13.2.2006 (ΦΕΚ 
204/Β') όμοια απόφαση. 

3. Το γεγονός ότι για την εφαρμογή των διατάξεων 
του παρόντος διατάγματος προκαλείται σε βάρος του 
κρατικού προϋπολογισμού, από το τρέχον οικονομικό έτος 
και εξής ετήσια δαπάνη ύψους 350.000 ευρώ περίπου, 
η οποία θα καλύπτεται από τις πιστώσεις του προϋπο¬ 
λογισμού των οικείων Περιφερειών (ΚΑΕ ομάδων 0200, 
0800 και 1000). 

4. Την υπ’ αριθμ. 151/2006 γνωμοδότηση του Συμβουλίου 
της Επικράτειας μετά από πρόταση του Υπουργού Εσω¬ 
τερικών, Δημόσιας Διοίκησης και Αποκέντρωσης, και του 
Υφυπουργού Οικονομίας και Οικονομικών, αποφασίζουμε: 

Άρθρο 1 

Σε κάθε μία από τις δεκατρείς (13) Περιφέρειες της 
χώρας συνιστάται Αυτοτελές Τμήμα Ποιότητας, και Απο¬ 
δοτικότητας, το οποίο υπάγεται στην υφιστάμενη Γενική 
Διεύθυνση Περιφέρειας. Το συνιστώμενο Αυτοτελές Τμήμα 
είναι αρμόδιο για τη μέτρηση της αποδοτικότητας και 
αποτελεσματικότητας, την εκτίμηση των αποτελεσμάτων 
των ασκούμενων δημόσιων πολιτικών και τη διατύπωση 
συγκεκριμένων προτάσεων για τη βελτίωση της λειτουρ¬ 
γίας της Περιφέρειας, των υπηρεσιών που υπάγονται σ’ 
αυτή και των φορέων που εποπτεύονται από αυτή. Ειδι¬ 
κότερα στην αρμοδιότητα του υπάγονται τα Θέματα που 
αφορούν στην: 

- εφαρμογή συστημάτων και μεθόδων μέτρησης απο¬ 
δοτικότητας και αποτελεσματικότητας των μονάδων της 
Περιφέρειας και των υπηρεσιών που υπάγονται σε αυτή 
και τατν φορέων που εποπτεύονται από αυτή, σε συνερ¬ 
γασία με τη Διεύθυνση Ποιότητας και Αποδοτικότητας 
του Υπουργείου Εσωτερικών, Δημόσιας Διοίκησης και 
Αποκέντρωσης, σχεδίαση συστήματος μεθόδων μέτρη¬ 
σης και στη διεξαγωγή ερευνών αποδοτικότητας των 
ανωτέρω υπηρεσιών, 

- κατηγοριοποίηση και προσδιορισμό, σε συνεργασία 
με τη Διεύθυνση Ποιότητας και Αποδοτικότητας του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, δεικτών μέτρησης αποδοτικότητας και απο¬ 
τελεσματικότητας, 

- εφαρμογή πολιτικών για τη συγκριτική .επίδοση ίων 
υπηρεσιών των μονάδων της Περιφέρειας και των φορέ¬ 
ων που αυτή εποπτεύει, σε συνεργασία με τη Διεύθυνση 
Ποιότητας και Αποδοτικότητας του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, εισήγηση, 

παρακολούθηση και αξιολόγηση μέτρων για τη διαρκή 
βελτίωση της αποδοτικότητας και αποτελεσματικότητας 
των υπηρεσιών και της ανταπόκρισης τους στις ανάγκες 
των πολιτών, 

- σύνταξη εκθέσεων αποτελεσμάτων για τις επί μέρους 
αξιολογήσεις, όπως και στη σύνταξη ετήσιας έκθεσης 
απολογισμού της δράσης, η οποία υποβάλλεται στον οι¬ 
κείο Γενικό Γραμματέα Περιφέρειας και συγχρόνως δια¬ 
βιβάζεται στη Διεύθυνση Ποιότητας και Αποδοτικότητας 
του Υπουργείου Εσωτερικών, Δημόσιας Διοίκησης και 
Αποκέντρωσης, εισήγηση των αναγκαίων μέτρων για την 
καθιέρωση συστημάτων ολικής ποιότητας και διαδικασιών 
αυτοαξιολόγησης (κοινό πλαίσιο αξιολόγησης, διαδικασίες 
πιστοποίησης βάσει 150), 

- εισήγηση, σε συνεργασία με τη Διεύθυνση Ποιότητας 
και Αποδοτικότητας του Υπουργείου Εσωτερικών, Δημό¬ 
σιας Διοίκησης και Αποκέντρωσης, για την προώθηση της 
απόφασης του Υπουργού Εσωτερικών, Δημόσιας Διοίκη¬ 
σης και Αποκέντρωσης με την οποία εξειδικεύονται περαι¬ 
τέρω οι γενικοί και ορίζονται ειδικοί δείκτες, σύμφωνα με 
την παρ. 4 του άρθρου 5 του ν. 3230/2004 (ΦΕΚ 44/Α'), 

- συλλογή στοιχείων και δεδομένων που αναφέρονται 
στην αποδοτικότητα και αποτελεσματικότητα των ορ¬ 
γανικών μονάδων της Περιφέρειας και των υπηρεσιών 
που υπάγονταν σ’ αυτή, παρακολούθηση της εξέλιξης 
και επεξεργασίας τους, καθώς και στην προώθηση της 
ενημέρωσης των πολιτών σχετικά με τα ανωτέρω, αλλά 
και γενικότερα θέματα που αφορούν στις παρεχόμενες 
υπηρεσίες από την Περιφέρεια και τις λοιπές δημόσιες 
υπηρεσίες, 

- συνεργασία με άλλα κέντρα τεκμηρίωσης αποδοτικό¬ 
τητας και αποτελεσματικότητας των υπηρεσιών, 

- εισήγηση, παρακολούθηση και αξιολόγηση μέτρων 
για τη διαρκή βελτίωση της ποιότητας των παρεχομέ- 
νων προς τους πολίτες υπηρεσιών, όπως και της αποδο¬ 
τικότητας και αποτελεσματικότητας των μονάδων της 
Περιφέρειας και των υπηρεσιών που υπάγονται σ’ αυτή, 
καθώς και της ανταπόκρισης των μονάδων αυτών στις 
ανάγκες των πολιτών, 

- επισήμανση των καλύτερων πρακτικών σε θέματα αρ¬ 
μοδιότητας της Περιφέρειας και στην εισήγηση για την 
εφαρμογή τους από τις οικείες υπηρεσίες, συμμετοχή σε 
διαδικασίες βράβευσης σε συνεργασία με τη Διεύθυνση 
Ποιότητας και Αποδοτικότητας του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, 

- εισήγηση, στη Διεύθυνση Ποιότητας και Αποδοτικό¬ 
τητας του Υπουργείου Εσωτερικών, Δημόσιας Διοίκησης 
και Αποκέντρωσης, για τη βράβευση των υπηρεσιακών 
μονάδων ή φορέων που διακρίνονται για την αποδοτικό¬ 
τητα και αποτελεσματικότητά τους, 

- συλλογή, καταγραφή, επεξεργασία, ανάλυση, αξιο¬ 
λόγηση και αξιοποίηση των ανωτέρω υποβαλλόμενων 
παραπόνων και υποδείξεων, 

- οργάνωση και λειτουργία ολοκληρωμένου συστήματος 
διαχείρισης παραπόνων και υποδείξεων, 

- εισήγηση σπς αρμόδιες μονάδες που αφορούν τα 
παράπονα και οι υποδείξεις για τη λήψη των αναγκαίων 
μέτρων. 

Άρθρο 2 

Σύσταση Τμήματος Διευκόλυνσης Προσβασιμότητας 
Ατόμων με Αναπηρία. 

1. Σε κάθε μία από τις δεκατρείς (13) Περιφέρειες της 
χώρας συνιστάται Τμήμα Διευκόλυνσης Προσβασιμότη¬ 
τας Ατόμων με Αναπηρία (ΑμεΑ), το οποίο υπάγεται στις 
υφιστάμενες Διευθύνσεις Διοίκησης. 

2. Οι αρμοδιότητες του Τμήματος Διευκόλυνσης Προ¬ 
σβασιμότητας Ατόμων με Αναπηρία είναι οι εξής: 


α) Η μέριμνα για την καταγραφή των υφιστάμενων προ¬ 
βλημάτων προσβασιμότητας και λοιπών διευκολύνσεων 
για τα ΑμεΑ (υπαλλήλους και εξυπηρετούμενους πολίτες) 
στους χώρους που αναπτύσσουν τη δραστηριότητά τους 
οι υπηρεσίες της Περιφέρειας και οι εποπτευόμενοι από 
αυτή φορείς οι οποίοι δεν έχουν συστήσει μονάδα για 
ΑμεΑ. 

β) Η μελέτη και εισήγηση για τη λήψη των αναγκαίων 
διοικητικών και νομοθετικών μέτρων εκτέλεσης έργων 
εξασφάλισης της προσβασιμότητας και λοιπών διευκο¬ 
λύνσεων των πιο πάνω ατόμων, όπως της εύκολης προ¬ 
σέγγισης (χώροι στάθμευσης, πεζοδρόμια), εισόδου και 
κίνησης εντός των κτιρίων που λειτουργούν υπηρεσίες και 
φορείς αρμοδιότητας της Περιφέρειας (θύρες, διάδρομοι, 
ανελκυστήρες) δημιουργίας των απαραίτητων προϋποθέ¬ 
σεων για την ανεμπόδιστη εξυπηρέτηση από τους αρμόδι¬ 
ους υπαλλήλους, με συμβατικές και σύγχρονες μεθόδους 
(κατάλληλες θυρίδες συναλλαγής, εξυπηρέτηση από ένα 
σημείο, πρόσβαση σε εφαρμογές ηλεκτρονικής διοίκησης 
για πληροφόρηση και εξυπηρέτηση), και για τη διευκόλυν¬ 
σή τους στη χρήση των ψυκτών νερού, των τηλεφώνων 
για το κοινό και διαμόρφωση χώρων υγιεινής. 

γ) Η προώθηση, κατεύθυνση και συντονισμός των ενερ¬ 
γειών, καθώς και η παρακολούθηση και ο έλεγχος των 
εκτελούμενων έργων, για την εφαρμογή των πιο πάνω 
μέτρων και την άμεση συμμόρφωση προς τις υφιστάμε¬ 
νες υποχρεώσεις που προβλέπονται από σχετικές δια¬ 
τάξεις. 

δ) Η σύνταξη τεχνικών προδιαγραφών (όπως για τη 
διαμόρφωση κτιρίων και την προμήθεια εξοπλισμού), τε¬ 
χνικών δελτίων έργου, αρχιτεκτονικών και λοιπών μελε¬ 
τών, επιχειρησιακών προγραμμάτων δράσης, και προϋ¬ 
πολογισμού, δαπάνης, για την εκτέλεση των αναγκαίων 
έργων προσβασιμότητας και λοιπών διευκολύνσεων των 
Ατόμων με Αναπηρία, στους χώρους που αναπτύσσουν 
τη δραστηριότητά τους υπηρεσίες της Περιφέρειας ή οι 
εποπτευόμενοι από αυτήν φορείς. 

ε) Η παρακολούθηση των εξελίξεων της τεχνολογίας 
και της νομοθεσίας στα πιο πάνω θέματα και η μέριμνα 
για την εισαγωγή και εφαρμογή από τις υπηρεσίες της 
Περιφέρειας και τους εποπτευόμενους φορείς, ανάλογων 
μεθόδων και πρακτικών. 

στ) Η συνεργασία με το Υπουργείο Εσωτερικών, Δη¬ 
μόσιας Διοίκησης και Αποκέντρωσης και με άλλους φο¬ 
ρείς στην Ελλάδα και στο Εξωτερικό για την ανταλλαγή 
σχετικών πληροφοριών, στοιχείων, τεχνογνωσίας και την 
αμοιβαία συνδρομή στα παραπάνω θέματα για την ανά¬ 
πτυξη προσβάσιμων κέντρων πληροφόρησης των παρα¬ 
πάνω ατόμων, την ενημέρωση και ευαισθητοποίηση των 
υπαλλήλων της Περιφέρειας και των πολιτών στην κατα¬ 
νόηση των αναγκών και των δικαιωμάτων των ατόμων με 
αναπηρία για την κωδικοποίηση της σχετικής νομοθεσίας 
που αφορά στα άτομα αυτά. 

ζ) Η παρακολούθηση και ο συντονισμός της εφαρμογής 
των σχετικών με τα ΑμεΑ δράσεων όσον αφορά στους 
Ο.Τ.Α. α' και β' βαθμού. 

Αρθρο 3 

Προϊστάμενοι συνιστώμενων οργανικών μονάδων 

1. Στο Αυτοτελές Τμήμα Ποιότητας και Αποδοτικότητας 
προΐσταται υπάλληλος των κλάδων ΠΕ Οικονομολόγων, 
ΠΕ Μηχανικών, ΠΕ Πληροφορικής ή ΠΕ Διοικητικού-Οικο- 
νομικού. Σε περίπτωση έλλειψης υπαλλήλου από τους πιο 
πάνω κλάδους, μπορεί να προΐσταται υπάλληλος οποι- 
ουδήποτε κλάδου κατηγορίας ΠΕ με εξειδίκευση στην 
ολική ποιότητα και στην μέτρηση της αποδοτικότητας, 
καθώς και υπάλληλος κατηγορίας ΤΕ προερχόμενος από 
ομώνυμους ή αντίστοιχους με τους πιο πάνω κλάδους. 

2. Στο Τμήμα Διευκόλυνσης Προσβασιμότητας Ατόμων 
με Αναπηρία προ'ΐσταται υπάλληλος του κλάδου ΠΕ Δι¬ 
οικητικού - Οικονομικού ή ΠΕ Μηχανικών ή ΠΕ Κοινωνι¬ 
κών Επιστημών ή ΠΕ Ψυχολόγων. Σε περίπτωση που δεν 
υπάρχουν ή δεν επαρκούν υπάλληλοι από τους παραπάνω 
κλάδους μπορούν να προΐστανται υπάλληλοι κατηγορίας 
ΤΕ προερχόμενοι από ομώνυμους ή αντίστοιχους με τους 
πιο πάνω κλάδους. 

Η ισχύς του παρόντος διατάγματος αρχίζει από την 
δημοσίευση του στην Εφημερίδα της Κυβερνήσεως 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 18 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 146 
Ασκηση προληπτικού ελέγχου επί των δαπανών 
του Δήμου Αιγείρου Νομού Ροδόπης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 18 του ν.δ. 1265/1972 «Περί 
ελέγχου των δαπανών του Κράτους, των Οργανισμών 
Τοπικής Αυτοδιοικήσεως και των άλλων Νομικών Προ¬ 
σώπων Δημοσίου Δικαίου ως και των λογαριασμών των 
δημοσίων υπολόγων και παρακολουθήσεως των εσόδων 
των» (Α' 197) καθώς και αυτές της παρ. 1 του άρθρου 23 
του ν. 3202/2003 (Α' 284) και της παρ. 9 του άρθρου 18 
του ν. 3320/2005 (Α' 48). 

2. Τις διατάξεις της παρ. 3 του άρθρου 15 του ν. 1558/ 
1985 «Κυβέρνηση και Κυβερνητικά Όργανα» (Α' 137), όπως 
κωδικοποιήθηκε με την παρ. 3 του άρθρου 40 του π.δ. 63/ 
2005 «Κωδικοποίηση της νομοθεσίας για την Κυβέρνηση 
και τα κυβερνητικά όργανα» (Α' 98) και του ε' εδαφίου 
της παρ. 3 του άρθρου 24 του ν. 1558/1985. 

3. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (Α' 98). 

4. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

5. Την υπ’ αριθμ. 101/14.4.2006 γνωμοδότηση του Συμβου¬ 
λίου της Επικράτειας, ύστερα από πρόταση των Υπουρ¬ 
γών Εσωτερικών, Δημόσιας Διοίκησης και Αποκέντρωσης 
και Δικαιοσύνης, αποφασίζουμε: 

Αρθρο 1 

1. Επί των δαπανών του Δήμου Αιγείρου Νομού Ροδό¬ 
πης, ασκείται από το Ελεγκτικό Συνέδριο προληπτικός 
έλεγχος. 

2. Του ανωτέρω ελέγχου εξαιρούνται οι εξής κατηγορίες 
δαπανών: 

α. Οι δαπάνες πληρωμής αποδοχών των τακτικών υπαλ¬ 
λήλων και των υπαλλήλων με σύμβαση εργασίας αορίστου 
χρόνου του Δήμου που αναφέρεται στην προηγούμενη 
παράγραφο. Υπόκεινται σε έλεγχο οι πρόσθετες αμοιβές 
των πιο πάνω υπαλλήλων και η μισθοδοσία του πρώτου 
μηνάς μετά τον διορισμό ή τη μονιμοποίηση. 


β. Οι δαπάνες αποδόσεως των υπέρ τρίτων ενεργού- 
μενων κρατήσεων (όπως ασφαλιστικών εισφορών και 
φόρων). 

γ. Οι περιοδικές δαπάνες μισθωμάτων ακινήτων και 
εγκαταστάσεων, πλην εκείνων που καταβάλλονται για 
πρώτη φορά, μετά την κατάρτιση, παράταση, ανανέωση 
ή τροποποίηση της σχετικής συμβάσεως. 

δ. Οι δαπάνες καταναλώσεως ηλεκτρικού ρεύματος, 
νερού και σταθερής τηλεφωνίας. 

Άρθρο 2 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλεση 
του διατάγματος αυτού. 

Αθήνα, 4 Ιουλίου 2006 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

Π.ΠΑΥΛΟΠΟΥΛΟΣ Α. ΠΑΠΑΛΗΓΟΥΡΑΣ 

-♦- 

Επαγγελματικά δικαιώματα των κατόχων διπλώματος του 
Οργανισμού Επαγγελματικής Εκπαίδευσης & Κατάρτι¬ 
σης (Ο.Ε.Ε.Κ.) επιπέδου Μεταδευτεροβάθμιας Επαγγελ¬ 
ματικής Κατάρτισης, της ειδικότητας Τεχνικός Περιελί¬ 
ξεων Ηλεκτρικών Μηχανών του Τομέα Ηλεκτρολογίας, 
των Ινστιτούτων Επαγγελματικής Κατάρτισης (Ι.Ε.Κ.) 
του ν. 2009/1992. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της περίπτωσης ζ' της παραγράφου 
3 του άρθρου 2, της παραγράφου 3 του άρθρου 6 και 
της παραγράφου 4 του άρθρου 5 του ν. 2009/1992 «Εθνι¬ 
κό Σύστημα Επαγγελματικής Εκπαίδευσης και Κατάρ¬ 
τισης και άλλες διατάξεις» (Α' 18), όπως το τελευταίο 
τροποποιήθηκε με το άρθρο 16 παρ. 9 του ν. 2743/1999 
(Α' 211) και ισχύει. 

2. Την υπ’ αριθμ. 23/30.8.2004 Γνώμη του Διοικητικού 
Συμβουλίου του Ο.Ε.Ε.Κ. 

3. Το β.δ. 19/26.3.1938 περί χορηγήσεως αδειών εκτελέ- 
σεως και πτυχίων βοηθητικού προσωπικού κατασκευής 
και επιβλέψεως ηλεκτρολογικών εγκαταστάσεων Γ' Ει¬ 
δικότητας (βιομηχανιών, εργοστασίων και συνεργείων), 
όπως ισχύει. 

4. Τις διατάξεις του ν. 6422/1934 «περί ασκήσεως του 
επαγγέλματος του Μηχανολόγου κ,λπ.» (Α' 412) και κυρίως 
τα άρθρα 3, 5 και 6 αυτού, όπως ισχύουν. 

5. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (Α' 98). 

6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Προϋπολογισμού 
Ν.Π.Δ.Δ. με την επωνυμία Οργανισμός Επαγγελματικής 
Εκπαίδευσης και Κατάρτισης (Ο.Ε.Ε.Κ.). 

7. Την υπ’ αριθμ. Δ219/5.8.2005 Γνωμοδότηση του Συμ¬ 
βουλίου της Επικράτειας με πρόταση της Υπουργού 
Εθνικής Παιδείας και Θρησκευμάτων και του Υπουργού 
Ανάπτυξης, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 1 

Οι κάτοχοι Διπλώματος του Οργανισμού Επαγγελμα¬ 
τικής Εκπαίδευσης και Κατάρτισης (Ο.Ε.Ε.Κ), επιπέδου 
Μεταδευτεροβάθμιας Επαγγελματικής Κατάρτισης της 
ειδικότητας Τεχνικός Περιελίξεων Ηλεκτρικών Μηχανών 
του Τομέα Ηλεκτρολογίας των Ινστιτούτων Επαγγελμα¬ 
τικής Κατάρτισης (Ι.Ε.Κ.), δικαιούνται: 

α) να αποκτούν, χωρίς προϋπηρεσία και χωρίς εξε¬ 
τάσεις, την άδεια «Τεχνίτη Ηλεκτρολόγου Γ' ειδικότη¬ 
τας», όπως αυτή προβλέπεται στο με αριθμό 19/26.3.1938 
β. δ/μα «Περί χορηγήσεως αδειών βοηθητικού προσωπι¬ 
κού κατασκευής και επιβλέψεως ηλεκτρολογικών εγκα¬ 
ταστάσεων Γ' ειδικότητας (βιομηχανιών, εργοστασίων 
και συνεργείων)», 

β) να αποκτούν τις άδειες «Εκτελέσεως εγκαταστάσεων 
Γ' ειδικότητας», όπως αυτή προβλέπεται στο με αριθμό 
19/26.3. 1938 β. δ/μα, με τους ίδιους όρους και προϋπο¬ 
θέσεις των αποφοίτων των «Τεχνικών Επαγγελματικών 
Λυκείων (Τ.Ε.Λ.)» της παραγράφου 6 του άρθρου 6 του 
ν. 1566/1985 ειδικότητας, κατεύθυνσης ή Τομέα Ηλεκτρο¬ 
λογίας, αλλά με προϋπηρεσία μειωμένη κατά 30%. Ως 
χρόνος προϋπηρεσίας συνυπολογίζεται και ο χρόνος της 
προαιρετικής πρακτικής άσκησης, εφόσον έχει πραγμα¬ 
τοποιηθεί, με βάση την υπ’ αριθμ. Ζ/1802/6.2.1996 (Β' 104) 
υπουργική απόφαση, όπως εκάστοτε ισχύει. 

Άρθρο 2 

Οι διπλωματούχοι του προηγούμενου άρθρου του πα¬ 
ρόντος δικαιούνται να φέρουν τον τίτλο «Πιστοποιημένος 
Τεχνικός Περιελίξεων Ηλεκτρικών Μηχανών». 

Δικαιούνται, επίσης, να εργάζονται ως Τεχνίτες Περιελί¬ 
ξεων Ηλεκτρικών Μηχανών σε βιομηχανίες και βιοτεχνίες 
με αντικείμενο την κατασκευή και συντήρηση Ηλεκτρικών 
Μηχανών, καθώς και σε βιομηχανίες ή βιοτεχνίες που 
διαθέτουν ηλεκτρολογεία συντήρησης και επισκευής ηλε¬ 
κτρικών Μηχανών. 

Άρθρο 3 
Τελική διάταξη 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΣΙΟΥΦΑΣ ΜΑΡΙΕΤΑ ΓΙΑΝΝΑΚΟΥ 

-♦- 

Επαγγελματικά δικαιώματα των κατόχων διπλώματος του 
Οργανισμού Επαγγελματικής Εκπαίδευσης & Κατάρ¬ 
τισης (Ο.Ε.Ε.Κ.) επιπέδου μεταδευτεροβάθμιας Επαγ¬ 
γελματικής Κατάρτισης, της ειδικότητας «Τεχνικός 
Μηχανημάτων Έργων» του τομέα Μηχανολογίας, των 
Ινστιτούτων Επαγγελματικής Κατάρτισης (Ι.Ε.Κ.) του 
ν. 2009/1992. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου ζ' της παραγράφου 3 του 
άρθρου 2, της παραγράφου 3 του άρθρου 6 και της παρα¬ 


γράφου 4 του άρθρου 5 του ν. 2009/1992 «Εθνικό Σύστημα 
Επαγγελματικής Εκπαίδευσης και Κατάρτισης και άλλες 
διατάξεις» (Α' 18), όπως το τελευταίο τροποποιήθηκε με 
το άρθρο 16 παρ. 9 του ν. 2743/1999 (Α' 211) και ισχύει. 

2. Τα άρθρα 3, 5 και 6 του ν. 6422/1934 «Περί ασκήσεως 
του επαγγέλματος του Μηχανολόγου, του Ηλεκτρολόγου 
κ.λπ. (Α' 412), όπως τροποποιήθηκαν και συμπληρώθηκαν 
με το ν.δ. 1150/1949 (Α' 249) και ιδίως, με το άρθρο 1 πα- 
ραγρ. 2, 4 αυτού. 

3. Την υπ’ αριθμ. 23/10.9.2003 γνώμη του Διοικητικού 
Συμβουλίου του Ο.Ε.Ε.Κ. 

4. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

6. Την υπ’ αριθμ. Δ131/10.6.2005 Γνωμοδότηση του Συμ¬ 
βουλίου της Επικράτειας με πρόταση του Υπουργού 
Εθνικής Παιδείας και θρησκευμάτων και του Υπουργού 
Ανάπτυξης, αποφασίζουμε: 

Αρθρο 1 

Οι κάτοχοι Διπλώματος του Ο.Ε.Ε.Κ. επιπέδου μεταδευ- 
τεροβάθμιας Επαγγελματικής Κατάρτισης, της ειδικότη¬ 
τας «Τεχνικός Μηχανημάτων Έργων» του τομέα Μηχα- 
νολογίας, των Ινστιτούτων Επαγγελματικής Κατάρτισης 
(Ι.Ε.Κ.) του ν. 2009/1992, δικαιούνται: 

α) να αποκτούν τις άδειες του Άρθρου 5 του π.δ. 31/1990 
(Α' 11) με τις ίδιες προϋποθέσεις που ισχύουν για τους 
πτυχιούχους των Τ.Ε.Λ. του ν. 1566/1985 τομέα Μηχανολο¬ 
γικού, αλλά με προϋπηρεσία 70% της απαιτουμένης για 
τους πτυχιούχους των Τ.Ε.Λ. 

β) να αποκτούν τις άδειες του από 30 Ιαν. / 5 Φεβρ. 
1937 (Α' 37) βασιλικού διατάγματος με τις ίδιες προϋπο¬ 
θέσεις που ισχύουν για τους πτυχιούχους των Τ.Ε.Λ. του 
ν. 1566/1985, όπως αυτές προκύπτουν από τις διατάξεις 
του π.δ. 41/88 (Α' 16), αλλά με προϋπηρεσία 70% της απαι- 
τουμένης για τους πτυχιούχους των Τ.Ε.Λ. 

Άρθρο 2 

Ως χρόνος προϋπηρεσίας συνυπολογίζεται και ο χρόνος 
προαιρετικής πρακτικής εξάσκησης και εφόσον έχει πραγ¬ 
ματοποιηθεί, όπως ρυθμίζεται με την υπ’ αριθμ. Ζ/1802/ 
6.2.1996 (Β' 104) «Πρακτική άσκηση αποφοίτων Ι.Ε.Κ.» από¬ 
φαση του Υπουργού Εθνικής Παιδείας και θρησκευμάτων, 
όπως εκάστοτε ισχύει. 

Άρθρο 3 
Τελική διάταξη 

Η ισχύς του παρόντος αρχίζει από τη δημοσίευσή του 
στην Εφημερίδα Κυβερνήσεως. 

Στην Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΑΝΑΠΤΥΞΗΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΣΙΟΥΦΑΣ ΜΑΡΙΕΤΑ ΓΙΑΝΝΑΚΟΥ 

